**32-րդ շաբաթ**

**Ամսաթիվ՝** —————————

**Կրթական հարթակ՝ 2-րդ**

**ՈՒսուցիչ՝** —————————————————

**Դասագիրք՝ «Մայրենի 1», Անժել Քյուրքչյան**

**Նախորդ դասերի կրկնություն**

***Գրականություն -* Անցած նյութի կրկնություն**

***«Ծաղիկները» բանաստեղծությունը (էջ 33)***

1. Ինչի՞ մասին էր բանաստեղծությունը:
2. Ո՞րն է քո ամենասիրած ծաղիկը:
3. Ի՞նչ գիտես թիթեռների մասին:

***«Ի՞նչ նվիրեմ» բանաստեղծությունը (էջ 26)***

1. Ինչի՞ մասին էր բանաստեղծությունը:
2. Պատմիր, թե Նուշիկը ի՞նչ նվիրեց մայրիկին Ապրիլի 7-ի առթիվ:
3. Դու ի՞նչ ես պատրաստվում նվիրել քո մայրիկին Մայրիկների տոնի առթիվ:

**«*Սեխը վանկերի բաժանվեց» պատմությունը (էջ 27)***

1. Ինչի՞ մասին էր պատմությունը:
2. Հասմիկը սեխի շերտը և նրա մանր կտորները ինչերի՞ նմանեցրեց. Ինչո՞ւ:
3. Ըստ վանկերի քանակի` բառերը քանի՞ տեսակ են լինում:

***«Ինչո՞ւ երկու, ինչո՞ւ մեկ» պատմությունը (էջ 36)***

1. Ինչի՞ մասին էր պատմությունը:
2. Ի՞նչ սովորեցիր այս պատմությունից:

***«Երեք ուրախություն» բանաստեղծությունը (էջ 37)***

1. Ինչի՞ մասին էր բանաստեղծությունը:
2. Բնութագրիր երեք «ուրախություններից» յուրաքանչյուրին:
3. Ուրիշ ի՞նչ «ուրախություններ» կան ձեր ընտանիքում:
4. Կարո՞ղ ես ասել` ի՞նչ են այդ «ուրախությունները» միասին:

***Ուղղագրություն –* Անցած նյութի կրկնություն**

**Կրկնել հետևյալ բառերի ուղղագրությունը**

*թիթեռ, համբուրվել, ուրախ, քաղցր, թանկագին, գույնզգույն, թուղթ, լուրջ, սեխ, անհամբեր, հետևել, ձեռք, ոտք, բարձրանալ, ականջ, կայտառ, հոգնած, ժպտուն, ուսուցչուհի, կարճ, կարևոր, Հովհաննես, շնորհակալություն, ցտեսություն*

***Բառագիտություն –* Անցած նյութի կրկնություն**

**Կրկնել հետևյալ բառերի բացատրությունները**

* + Կրկին – երկրորդ անգամ, ևս մեկ անգամ
  + Թիթեռ – թևավոր միջատ
  + Թանկագին – բարձր գին ունեցող, հարազատ, սիրելի (փոխաբերական իմաստով)
  + Արժանի – հարմար, համապատասխան
  + Գույնզգույն – շատ գույներով, բազմագույն
  + Խոշոր – մեծ
  + Անհամբեր – չհամբերող, համբերություն չունեցող, սպասել չկարողացող
  + Մանր – փոքր
  + Ամբողջ – լրիվ, բոլոր
  + Զույգ – երկու հատ
  + Խնամել – ուշադրություն դարձնել, հոգ տանել
  + Բարի – լավ, լավություն անող
  + Կայտառ – աշխույժ, եռանդուն, ժիր
  + Խինդ – ուրախություն
  + Վառ – պայծառ, լուսավոր
  + Գրագետ – կարդալ-գրել իմացող
  + Խնդալ – ծիծաղել
  + Տրտում – տխուր

***Քերականություն –* Անցած նյութի կրկնություն**

**«Ը» հնչյունի մասին**

* «ը» հնչյունը շատ բառերում լսվում է, բայց չի գրվում: Այդպիսի բառերը վանկերի բաժանելիս «ը» հնչյունը դուրս է գալիս թաքստոցից և գրվում է, օրինակ

նկար –––– նը-կար սանր –––– սա-նըր

**«Տողադարձի» մասին**

* Պատահում է, որ բազմավանկ բառը տողում չի տեղավորվում, և մենք ստիպված ենք լինում նրա մի վանկը կամ վանկերի մի մասը տեղափոխել հաջորդ տող, այսինքն`տողադարձ կատարել:

Սակայն հաճախ մենք երկմտում ենք` չիմանալով, թե բառի որ մասը թողնենք, որը` տեղափոխենք: Օրինակ, ինչպե՞ս տողադարձել **կապույտ** և **հանձնել** երկվանկ բառերը` կապ–ույտ թե՞ կա-պույտ, հան-ձնել թե՞ հանձ-նել:

Ահա այստեղ է, որ մեզ օգնության են գալիս տողադարձի երկու հիմնական կանոնները:

* Տողադարձի ժամանակ հաջորդ տողը տարվող մասը չպետք է սկսվի ձայնավորով: Օրինակ, կա-պույտ:
* Տողադարձի ժամանակ հաջորդ տողը տարվող մասը պետք է սկսվի միայն մեկ բաղաձայնով: Օրինակ, հանձ-նել:

**Թաքնված «ը» ունեցող բառերը տողադարձելը**

* Թաքնված «ը» ունեցող բառերը տողադարձելիս «ը»-ն գրվում է թե՛ տողի վերջին վանկում, թե՛ հաջորդ տողն անցնող վանկում: Օրինակ, շա-տըրվան, շատըր-վան

**«և» տառը տողադարձի ժամանակ**

տողադարձի ժամանակ «և» տառը արտահայտվում է «ե վ» տառերով: Օրինակ, հա-րևան, հարե-վան

***Մշակույթ –* Անցած նյութի կրկնություն**

**Զատիկ**

* Ի՞նչ է խորհրդանշում Զատիկը։
* Ի՞նչպես վարվեց Հիսուսն իր ընկերների հետ և ի՞նչ պատվիրեց նրանց։
* Ինչպե՞ս վարվեցին չար մարդիկ Հիսուսի հետ։
* Ի՞նչ պատահեց Հիսուսի մահից հետո։
* Ինչպե՞ս են մարդիկ իրար ողջունում այդ օրը։

**Գարուն**

* Ինչի՞ մասին է բանաստեղծությունը:
* Դու սիրո՞ւմ ես գարունը. Ինչո՞ւ:
* Նկարիր գարունը քո պատկերացմամբ:

**Սուտասելուկ և Ասացվածք (36)**

* Ինչի՞ մասին է սուտասելուկը:
* Անգիր ասա ասացվածքը և փորձիր կիրառել քո առօրեայում:

**Շուտասելուկ (էջ 37)**

* Ինչի՞ մասին է շուտասելուկը:
* Անգիր ասա որևէ շուտասելուկ:

**Հանելուկ (էջ 39)**

* Ինչի՞ մասին է հանելուկը:
* Անգիր ասա որևէ հանելուկ:

**Ծաղկի մասերը**

* Որո՞նք են ծաղկի մասերը:

**Տնային հանձնարարություններ**

**Կրկնություն**

* **Գրականություն -** անցած նյութերի կրկնություն։ Հարցաշարը՝ աշխատանքային փաթեթում
* **Քերականություն և բառագիտություն –** անցած նյութերի կրկնություն։ Բառերը՝ աշխատանքային փաթեթում
* **Բանավոր խոսքի զարգացում-** անցած նյութերի կրկնություն։ Բառերը՝ աշխատանքային փաթեթում
* **Մշակույթ –** Անցած նյութերի կրկնություն**:** Հարցաշարը՝ աշխատանքային փաթեթում

**Հատուկ խնդրանք-կրկնել Այբուբենը**